Bang Min-ah

Bang Min-ah (; lahir 13 Mei 1993), lebih dikenali sebagai Minah, ialah seorang penyanyi dan pelakon Korea Selatan. Beliau merupakan ahli kumpulan wanita, Girl's Day sejak tahun 2010 dan membuat penampilan pertama sebagai penyanyi solo dengan album mini, I Am a Woman Too, pada tahun 2015. Beliau telah berlakon dalam pelbagai filem dan drama bersiri, termasuk watak utama dalam Beautiful Gong Shim (2016) dan My Absolute Boyfriend (2019).

Kehidupan awal 
Bang Minah dilahirkan pada 13 Mei 1993 di Incheon, Korea Selatan. Beliau menghadiri Sekolah Tinggi Perempuan Jinsun dan sekarang ini belajar di Universiti Wanita Dongduk.

Karier

Girl's Day 

Pada 9 Julai 2010, Minah membuat penampilan pertamanya sebagai ahli kumpulan wanita, Girl's Day dalam Music Bank menerusi lagu single pertama mereka, "Tilt My Head". Girl's Day telah mengeluarkan 3 album penuh, satu album kompilasi dan 5 album mini.

Karier solo 
Pada tahun 2010, Minah telah dipilih untuk berlakon dalam Performer sebagai seorang penari wanita. Walau bagaimanapun, projek ini kemudiannya dibatalkan. Minah kemudiannya membuat penampilan lakonan pertamanya dalam Roller Coaster di dalam segmen "Frustrated, but Let's Stick Together." Ia disiarkan menerusi saluran tvN.

Pada tahun 2013, Minah mempunyai peranan utama dalam filem Holly. Beliau juga menggantikan IU sebagai pengacara dan mengacara The Music Trend (sebelum ini dikenali sebagai Inkigayo) dari bulan Ogos 2013 sehingga Januari 2014. Pada tahun 2015, Minah telah dipilih sebagai ahli untuk Law of the Jungle di Nicaragua.

Pada 3 Mac 2015, DreamT mengumumkan bahawa Minah akan membuat penampilan solo pertama beliau pada pertengahan bulan Mac. Minah mengeluarkan album mini solonya bertajuk I Am a Woman Too pada 15 Mac 2015.

Minah mengeluarkan single digital solo "Other Way" pada 11 November 2017. Minah mengambil bahagian dalam menulis lirik lagu "11°", dan juga mengambil bahagian dalam menyusun lagu tersebut.

Kehidupan peribadi 
Minah mempunyai hubungan bersama pemain bola sepak, Son Heung-min dimana ia telah dinafikan oleh agensi beliau, DreamT Entertainment pada 28 Julai 2014. Walau bagaimanapun, hubungan itu kemudiannya telah disahkan. Pada 16 Oktober 2014, laporan mendedahkan bahawa pasangan ini telah berpisah kerana kesukaran hubungan jarak jauh dan jadual mereka yang sibuk.

Diskografi

Album mini

Lagu single

Lagu carta lain

Penyanyi solo

Filmografi

Filem

Drama televisyen

Rancangan varieti

Videografi

Video muzik

Penampilan video muzik

Rujukan

Pautan luar 

 

Kelahiran 1993
Orang hidup
Penyanyi wanita Korea Selatan
Pelakon wanita Korea Selatan